
Το  τραγικό  αεροπορικό  δυστύχημα  του  ΡΟ  9,  της  10ης  του  Σεπτεβρη  ,  όταν  δυο  νέοι 
άνθρωποι  έχασαν  την  ζωή  τους,  προκάλεσε  ένα  ευρύτερο  προβληματισμό  αναφορικά  με 
την  πειθαρχεία  στην  Εθνική  Φρουρά  .  Όμως  ο  θάνατος  των  δυο  νέων  δεν  ήταν  αρκετός 
για  να  μεταφέρει  τον  προβληματισμό  μέχρι  το  ίδιο  το  ταΐδοη  ιΓ  οΙγο  της  Εθνικής 
Φρουράς.  Εξυπηρετεί  εν  έτει  2005  η  Εθνική  Φρουρά;  και  αν  πως; 

Η  Εθνική  Φρουρά  ιδρύθηκε  το  1964  ως  απότοκο  της  Τουρκικής  ανταρσίας5  και  του 
επικρεμμάμενου  κίνδυνου  τουρκικής  εισβολής  .  Ακόμα  για  να  μπει  κάποια  τάξη  και  να 
δοθεί  νομιμότητα  στις  διάφορες  ομάδες  ατάκτων  που  είχαν  τότε  δημιουργηθεί .  Εξαρχής 
εστελεχωνετο  με  αξιωματικούς  του  ελληνικού  Στράτου  ,  συμπεριλαμβανομένου  και  του 
αρχηγού  της.  Μέχρι  πριν  λίγα  χρόνια  ,πριν  η  Κυπριακή  Κυβέρνηση  αναγνωρίσει  την 
ανάγκη  υπαγωγής  της  στο  Κυπριακό  Υπουργείο  Άμυνας  υπαγόταν  ουσιαστικά  στο 
Ελληνικό  Πεντάγωνο.  Αναφέρεται  ευκαιριακά  ότι  για  πολλά  χρόνια  λόγω  έλλειψης 
εμπιστοσύνης  βασικά  στην  Εθνική  Φρουρά  δεν  ήταν  δυνατόν  να  υπηρετήσουν  άλλοι  από 
Ελληνοκύπριους  .  Ωστόσο  σήμερα  ,  οι  μικρές  χριστιανικές  κοινότητες  της  Κύπρου 
μπορούν  να  καταταγούν  στην  Εθνική  Φρουρά  και  να  υπηρετήσουν  επί  εθελοντικής 
βάσεως. 

Σαρανταενα  χρόνια  μετά  την  ίδρυση  της  και  μετά  από  αρκετά  δυστυχήματα  όπου  νέοι 
άνθρωποι ,  όχι  εν  καιρώ  πόλεμου  ,  έχασαν  την  ζωή  τους  ,  κανένας  δεν  διερωτάται  για  τον 
ρόλο  της  Εθνικής  Φρουράς  κι  ας  έχουν  έκτοτε  αλλάξει  σημαντικά  δεδομένα. 

Πράγματι ,  μπορεί  να  μην  θέλει  να  μειώσει  το  Στράτο  της  στην  Κύπρο  η  Τουρκία  -  θα 
είχε  αρχίσει  και  θα  γινόταν  σταδιακά  αν  δεν  είχε  απορριφθεί  το  Σχέδιο  Ανάν  -αλλά  δεν 
νομίζουμε  παρά  την  συνέχιση  της  κατοχής  να  υπάρχει  νουνεχής  άνθρωπος  που  πιστεύει 
ότι  μια  Τουρκία  που  στις  3  Οκτωβρίου  αναμένεται  να  ξεκινήσει  τις  προενταξιακές  της 
διαπραγματεύσεις  με  την  ΕΕ,  διανοείται  να  καταλάβει  και  την  υπόλοιπη  Κύπρο, 
καταστρέφοντας  ταυτόχρονα  το  σενάριο  της  ,  εκείνο  της  διάσωσης  —με  η  χωρίς 
εισαγωγικά  των  Τ/κων.  Όσο  για  την  ανταρσία  των  Τ/κων  ,  ανήκει  κι  αυτή  στο  παρελθόν  , 
αφού  ούτε  επίσημα  αλλά  ούτε  και  στην  συντριπτική  τους  πλειοψηφία  επιδιώκουν  πια  την 
αναγνώριση  της  ΤΔΒΚ  και  με  ποσοστό  65%  επιβεβαίωσαν  στο  δημοψήφισμα  τη 
βούληση  τους  για  ενοποίηση  της  χώρας.  Άλλωστε  κατά  εκατοντάδες  επισκέπτονται 
καθημερινά  το  Νότο  ,  την  ίδια  ώρα  που  εκατοντάδες  Ε/κοι  επισκέπτονται  το  Βορρά,  έτσι 
που  η  οποιαδήποτε  ιδέα  φύλαξη  της  Πράσινης  Γ ραμμής  να  έχει  διαφοροποιηθεί. 

Είναι  η  άποψη  μας  ότι  η  Εθνική  Φρουρά  δεν  μπορεί  να  αντικρίζεται  α$3παρκτα  αλλά  σε 
σχέση  με  την  σημερινή  φάση  του  Κυπριακού. 

Για  την  Εθνική  Φρουρά  υποστηρίχτηκαν  στο  παρελθόν  δυο  απόψεις  .Ότι  αποτελεί 
ανασχετικό  παράγοντα  στις  οποιεσδήποτε  επεκτατικές  βλέψεις  της  Τουρκίας  για  την 
Κύπρο.  Τούτο  έχει  ήδη  σχολιαστεί.  Το  δεύτερο  ότι  η  Εθνική  Φρουρά  αποτελεί  μοχλό 
πίεσης  στη  λύση  του  Κύπριου.  Σαρανταενα  χρόνια  μη  επίλυσης  του  Κυπριακού  -δέκα 
πριν  και  τριανταένα  μετά  την  εισβολή  -έχουν  αποδείξει  ακριβώς  το  αντίθετο.  Για  την 
τούρκικη  στρατιωτική  μηχανή  η  Εθνική  Φρουρά  και  οι  εξοπλισμοί  της  ήταν  απλώς 
κώνωψ  επί  κέρατος  βοος  ,  με  μια  μοναδική  εξαίρεση  εκείνη  των  8  300.  Και  αυτή  η 


μοναδική  φορά  δημιουργίας  αίσθησης  απειλής ,  κατάφερε  να  την  εξουδετερώσει  η 
Τουρκία  με  αποτέλεσμα  οι  δ  300  να  αγναντεύουν  το  πέλαγος , κάπου  στις  βόρειες  ακτές 
της  Κρήτης  .  Ευκαιριακά  παρατηρούμε  με  θλίψη  ότι  ενώ  όλες  οι  ασκήσεις  της  Εθνικής 
Φρουράς  εστεφοντο  πάντα  με  επιτυχία  μοναδική  εξαίρεση  απετέλεσε  η  περίπτωση  που  οι 
Τούρκοι  αποφάσισαν  να  εισβάλουν  στη  Κύπρο... 

Είναι  η  άποψη  μας  ότι  και  αν  ακόμα  συνέφερε  κάτι  τέτοιο  στην  Τουρκία  και 
επιχειρούσε  κατάληψη  της  ελεύθερης  Κύπρου  ,δεν  μπορεί  ,  δυστυχώς  ,  η  Εθνική  Φρουρά 
να  ενεργήσει  αποτρεπτικά  κατά  τρόπον  ουσιαστικό.  Αυτό  υποβάλλει  η  ψυχρή  λογική 
και  οι  αριθμοί  σε  αντίθεση  με  τους  συναισθηματισμούς  και  τις  φαντασιώσεις. 

Είχε  παλαιότερα  λεχθεί  από  εξέχοντα  πολιτικό,  ότι  η  Εθνική  Φρουρά  μας  στοίχιζε  κάπου 
ένα  εκατομμύριο  την  ημέρα.  Αξίζει  άραγε  να  συνεχίζει  αυτή  η  οικονομική  αιμορραγία 
και  η  στέρηση  από  το  εργατικό  δυναμικό  μερικών  χιλιάδων  για  πάνω  από  δύο  χρόνια; 
Τέλος,  χωρίς  να  χωρεί  σύγκριση  με  την  κατάσταση  που  επικρατεί  στον  κατεχόμενο 
Βορρά,  όπου  ο  τουρκικός  στρατός  ουσιαστικά  διοικεί,  δεν  παύει  η  διατήρηση  της 
Εθνικής  Φρουράς  να  δίνει  προς  τους  Τουρκοκύπριους  αλλά  κυρίως  προς  τα  έξω, 
αρνητικά  πολιτικά  μηνύματα.  Περιοριζόμαστε  μόνο  σε  αυτές  τις  διαπιστώσεις... 

Επικαλούμενοι  την  αδιαμφισβήτητη  πρόθεση  όλων  των  κυπριακών  κυβερνήσεων  για 
αποστρατικοποίηση  της  χώρας  θα  εισηγηθούμε  της  σταδιακή  υποβάθμιση  της  Εθνικής 
Φρουράς,  ξεκινώντας  από  την  μείωση  της  θητείας  αρχικά  στους  18  και  στη  συνέχεια 
στους  12  μήνες  καθώς  και  στο  πάγωμα  των  εξοπλισμών.  Παρατηρούμε  ευκαιριακά  ότι 
δεν  μας  βρίσκει  σύμφωνους  η  εισήγηση  του  ΔΗ.ΣΥ.  για  η  μιεπαγγελματικό  στρατό,  γιατί 
κάτι  τέτοιο  δεν  οδηγεί  σταδιακά  στην  αποκλιμάκωση  των  εξοπλισμών  και  τη 
συρρίκνωση  της  Εθνικής  Φρουράς  αλλά  απλά  στον  μετασχηματισμό  της.  Ωστόσο  δεν 
μπορούμε  παρά  να  συμφωνήσουμε  στη  μείωση  της  θητείας  στους  14  μήνες  και  τη 
μείωση  των  στρατοπέδων. 

Αν  και  αποτελεί  οδυνηρή  διαπίστωση  είναι  η  άποψη  μας  ότι  η  Εθνική  Φρουρά  δεν 
υπήρξε  ποτέ  αντίπαλο  δέος  για  την  Τουρκία.  Ταυτόχρονα  είναι  πεποίθηση  μας  ότι  η 
σταδιακή  και  μονομερής  έστω  εφαρμογή  της  αποστρατικοποίησης  από  μέρος  του 
κράτους,  θα  έχει  θετικές  κοινωνικές  και  οικονομικές  επιπτώσεις  και  ταυτόχρονα  θα 
δώσει  στο  εσωτερικό  και  κυρίως  στο  εξωτερικό  θετικά  πολιτικά  μηνύματα.  Δεν  θα 
πρέπει  να  ξεχνούμε  ότι  όταν  επιδιώκαμε  να  ενταχθούμε  στην  Ε.Ε.  το  σημαντικότερο 
ήταν  η  ασφάλεια  μας.  Και  βρισκόμαστε  τώρα  στην  Ε.Ε... 

